als_Latn dik_Latn sag_Latn
Me një nënë e cila pothuajse çdo ditë vesh rroba të firmave më prestigjioze në botë, që më pas shiten në shifra rekord brenda 24 orëve, nuk kishte sesi edhe vajza e saj të mos kishte të njëjtin impakt tek njerëzit.
E pra, Princesha Charlotte, edhe pse sapo ka mbushur 2 vjeç, ka një vlerë prej 3 bilionë pound. Çfarë nënkupton kjo?
Sipas firmës lider, që merret me vlerësimin e bizneseve, Brand Finance, në vetëm dy vite vlera e influencës së Princeshës nisi të rritej me shifra marramendëse qysh nga momenti që ajo iu prezantua botës.
Në 2 maj të 2015-ës, Kate Middleton ia prezantoi botës të bijën, Charlotte, që ishte e mbështjellë me një shall leshi të bardhë, prodhuar nga kompania e familjes, GH Hurt & Son Ltd, në Nottingham.
Pas atij momenti u shitën mijëra shaje të ngjashme dhe kompania u detyrua të dyfishojë prodhimin brenda natës.
Kështu ndodhi edhe me karrocën e Princeshës, që u përdor gjatë ceremonisë së saj të pagëzimit.
I ashtuquajturi “Efekti Charlotte” ndodhi sërish në 2016-ën, gjatë pushimeve malore të familjes mbretërore. Këpucët e Charlotte pësuan një rritje në shitje prej 97% nga normalja.
Si rezultat, 2 vjeçarja ka një pasuri më të madhe se ajo e vëllait të saj, që vlen afërsisht 2.4 miliard pound dhe po i afrohet nënës së saj, që ka një vlerë prej 4.7 miliard pound.
Megjithatë, nëse po pyesni veten pse ndodh kjo, ekspertët kanë një përgjigje.
Kjo vjen për faktin se tregu i modës për femra është më i gjerë se për meshkuj, që do të thotë se çdo veshje, aksesor që përdor Charlotte ka efekt më të lartë, sesa veshjet e vëllait të saj, George.
Në fakt mezi po presim të shohim çfarë do veshë vogëlushja tek dasma e tezes së saj, Pippa./dritare.net
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn